ลักษณะร้าน + บรรยากาศ 
ร้าน ป้าพยอม ทุเรียนทอด เป็นร้านขายทะเรียนทอดที่บรรดาญาติๆผมต่างก็บอกว่าร้านนี้อร่อย ถ้ามาต้องซื้อทุเรียนทอดร้านนี้กลับไปฝากกันเลยทีเดียว
โดยตัวร้านนั้นจะอยู่ที่ตลาดท่าแพ หน้าร้านจะมีทุเรียนทอดแบบบรรจุห่อวางไว้อย่างเรียงรายสวยงาม และมีคุณลุง+ป้า คอยบริการตักทุเรียน และให้ชิมอย่างเต็มที่

ที่ตั้งร้าน
ร้านจะเป็นแผงลอย ตั้งอยู่ในตลาดท่าแพ จ.ระยอง

เมนูเด่นและราคาโดยประมาณ
เมนุเด่นของร้านจะเป็นเมนูของฝากทุเรียนทอด 2 แบบ คือ ทุเรียนหมอนทองอบเนย และอบเกลือ
ราคาต่อกิโลผมไม่แน่ใจครับ เพราะพ่อกับแม่จ่าย 555+

รสชาติทุเรียน
หลังจากที่ได้ลองชิมทั้งแบบอบเนยและอบเกลือแล้ว ส่วนตัวแล้วชอบอบเนยมากกว่าครับ เพราะมีรสชาติที่กรอบหวานมันมากๆ กินแล้วมันได้รสหวานอร่อยของทุเรียนเน้นๆ และมีรสเนยพ่วงมา กินได้ไม่หยุดปากเลย
ส่วนรสอบเกลือนั้น ก็อร่อยไปอีกแบบครับ กินแล้วได้รสหวานของทุเรียนสดใหม่ตัดกับรสเค็มได้ดี กินแล้วก็ช่วยรู้สึกอร่อยและสนุกปาก กินได้เพลินๆเลยเช่นกัน

สรุปโดยรวม (เต็ม 10)
ให้ 9 คะแนนครับ เพราะ ทุเรียนทอดร้านนี้อร่อยจริงอะไรจริง ลองเลยครับ ไม่ผิดหวัง ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  14 / 9 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
